โกยเสียงโหวตทะลุใจ หนุ่ม เฉือนชนะ อิมเมจ ในเดอะวอยซ์ไทยแลนด์ ซีซั่น 3 (ชมคลิป)
รอกันมานานกว่า 4 เดือน สำหรับการแข่งขันเดอะวอยซ์ ไทยแลนด์ ซีซั่น 3 ได้ประกาศผลไปแล้วที่เซ็นเตอร์พอยท์ สตูดิโอ ซ.สุขุมวิท 105 (ลาซาล) กรุงเทพฯ โดยผู้ชนะที่ได้ผลโหวตมากที่สุดปีนี้คือ หนุ่มเหนือแสนซื่อ หนุ่ม TV2 จากทีม โค้ชคิ้ม นั่นเอง ,ชมคลิปเพลง สักวันต้องได้ดี ของหนุ่มเดอะวอยซ์,ขอบคุณคลิป The Voice Thailand - หนุ่ม - สักวันต้องได้ดี - 14 Dec 2014,จาก youtube@TheVoiceThailand,โค้งสุดท้ายแล้วกับ เดอะวอยซ์ เสียงจริง ตัวจริง ซีซั่น 3 สำหรับการค้นหาแชมป์เสียงจริงตัวจริง ซึ่งมีผู้เข้าชิง 4 คน ในรอบสุดท้าย ได้แก่ อิมเมจ, บิว, บอม และ หนุ่ม โดยเปิดรายการมาด้วยความคึกคักในช่วง เดอะวอยซ์ ฮอลล์ ออฟ เฟม (Hall of Fame) กับวงโมเดิร์นด็อก ที่ขนเพลงเคยฮิตกระแทกรูหู มาฝากผู้ชม และมาร้องเป็นวงเปิดให้กับรายการ จากนั้นเข้าสู่ช่วงโชว์พิเศษระหว่างโค้ชกับลูกทีม โดยทีมแรกคือ โค้ชแสตมป์กับอิมเมจ สุธิตา ในเพลง รักปอนปอน และ ข้อความ คู่นี้มุ้งมิ้งสุดฤทธิ์ ต่อด้วยโชว์จากโค้ชก้องและบอม ปัญจพล ซึ่งในตอนแรกพี่ก้องบอกว่าจะเอาเพลง นกเขาคูรัก แต่ไปๆมาๆ ก็ไม่เอา สุดท้ายเลยได้เลือกเพลง แทนคำนั้น ของอัสนี-วสันต์ พร้อมกับมีเพื่อนๆ พี่ๆ ในทีมมาร่วมส่งขึ้นเวที จนโดนโค้ชคิ้มแอบเหน็บแบบขำๆ ว่า คู่พ่อลูก,จากนั้นเป็นโชว์พิเศษจากโค้ชเจนนิเฟอร์ คิ้ม และหนุ่ม สมศักดิ์ มาในมาดของหนุ่มสาวเมืองเหนือกับเมดเล่ย์เพลงของจรัล มโนเพ็ชร ปิดท้ายด้วยเพลง รางวัลแด่คนช่างฝัน ความหมายเยี่ยมเพราะสุดซึ้ง ซึ่งเจ๊คิ้มบอกถึงความรู้สึกที่มีต่อหนุ่มว่า รู้สึกเอ็นดู อยากมีแฟนเป็นหนุ่มเหนือและร้องเพลงเหนือด้วยกัน แต่พูดติดตลกว่าคิดไปคิดมาไม่เอาดีกว่า สุดท้ายเป็นโชว์พิเศษของโค้ชโจอี้ บอย กับบิว จรูญวิทย์ ซึ่งเป็นการแบทเทิลเพลง ความเชื่อ คู่นี้เหมือนขึ้นเวทีไทยไฟต์ มาในมาดของนักมวยขึ้นเวทีพร้อมเตรียมชก อีกทั้งได้แร็ปจากโค้ชโจอี้ และร็อกจากบิว ซึ่งเป็นการผสานอย่างลงตัว เรียกเสียงฮือฮาจากผู้ชมได้เป็นอย่างดี,มาถึงการแข่งรอบไฟนอล ครั้งสุดท้าย โดยทางรายการให้โหวตหลังทุกโชว์ของทั้ง 4 คนจบ และ 1 เบอร์ โหวตได้เพียง 1 ครั้ง ป้องกันการทุ่มโหวต เพื่อได้ตัวจริงเสียงจริงแบบจริงๆ ซึ่งคนแรกที่ขึ้นโชว์เดี่ยวครั้งสุดท้าย คือ บอม จากทีมโค้ชก้อง ได้ร้องเป็นคนแรกของรอบนี้ พร้อมกับเลือกเพลงรักสุดอมตะของโจ้ วงพอส รักเธอทั้งหมดของหัวใจ ด้วยพลังเสียงบวกกับทำนองที่เศร้าอยู่แล้ว ทำให้คนดูขนลุกกันเลยทีเดียว ต่อด้วยสาวน้อยมหัศจรรย์ อิมเมจ จากทีมโค้ชแสตมป์ กับเพลง STAY WITH ME + ALL I WANT ซึ่งเป็นการร้องเพลงประกอบการเล่าเรื่อง แม้เพลงที่อิมเมจร้อง หลายคนจะฟังไม่ค่อยออก แต่เสียงร้องและองค์ประกอบหลายๆ อย่างก็ได้ใจผู้ชมไปเต็มๆ,มาถึงคิวของปุโรหิตสไตล์ บิว จากทีมโค้ชโจอี้บอย กับเพลง รักเดียว + เสมอ ของปู พงษ์สิทธิ์ คัมภีร์ มาร้องใหม่ในสไตล์เฟี้ยวแหลก ขยี้ใจคนฟังไปเต็มๆ สนุก มันส์เลยทีเดียว และผู้เข้าแข่งขันคนสุดท้ายฉายาหนุ่มซื่อลีลากวน หนุ่ม จากทีมโค้ชคิ้ม กับเพลง สักวันต้องได้ดี ของ เต๋อ เรวัต พุทธินันทน์ มาบีบคั้นอารมณ์แบบสุดๆ ซึ่งเปิดตัวเพลงได้อย่างผิดคาด เพราะใครหลายคนคิดว่าจะมาแนวฮา แต่หนุ่มก็เลือกแนวดราม่าดึงชีวิตตัวเองออกมาถ่ายทอดให้กับคนดู ทำเอาโค้ชคิ้มซึ้งจนหลั่งน้ำตาเลยทีเดียว แม้จะเป็นครั้งสุดท้ายของแต่ละคนบนเวทีนี้ แต่ทุกคนก็ใส่กันแบบไม่ยั้ง,และตอนนี้การแข่งขันของผู้เข้าประกวดทั้ง 4 คน ได้จบลงแล้ว มาถึงร่วมส่งคะแนนโหวต กองเชียร์ส่ง SMS กันอย่างถล่มทลาย ซึ่งทีมงานได้นับผลคะแนนอย่างเต็มที่ และเชื่อว่าเวลานี้คนที่ตื่นเต้นที่สุด คงหนีไม่พ้นผู้เข้าแข่งขันทั้ง 4 คน และผลออกมาปรากฏว่าคนที่เข้ารอบใน 2 อันดับแรก ได้แก่ สาวอิมเมจ TV4 และ หนุ่ม TV2 ซึ่งในตอนนี้เองพิธีกร กบ-ทรงสิทธิ์ ไม่รู้ว่าตื่นเต้นหรือเล่นเอาฮา ประกาศหมายเลขและชื่อสลับกัน ทำเอาคนดูและโค้ชทั้ง 4 คน งงกันเป็นแถว แต่สุดท้ายคนที่ได้ที่ 1 ตัวจริงเสียงจริงของเวทีเดอะวอยซ์ ซีซั่น 3 ก็คือ หนุ่มซื่อลีลากวนจากเมืองเหนือ หนุ่ม สมศักดิ์ รินนายรักษ์ จากทีมโค้ชเจนนิเฟอร์ คิ้ม โดยแชมป์เดอะวอยซ์ ซีซั่น 3 ได้รับเงินสด 3 ล้านบาท จากธนาคารกรุงศรีอยุธยา จำกัด (มหาชน) รถยนต์ All New Toyota Altis Esport พร้อมการันตีรายได้ 3 ปี 4.5 ล้านบาท.,ภาพจาก Facebook : TheVoiceThailand
รอกันมานานกว่า 4 เดือน สำหรับการแข่งขันเดอะวอยซ์ ไทยแลนด์ ซีซั่น 3 ได้ประกาศผลไปแล้วที่เซ็นเตอร์พอยท์ สตูดิโอ ซ.สุขุมวิท 105 (ลาซาล) กรุงเทพฯ โดยผู้ชนะที่ได้ผลโหวตมากที่สุดปีนี้คือ หนุ่มเหนือแสนซื่อ หนุ่ม TV2 จากทีมโค้ชคิ้ม
หนุ่ม เดอะวอยซ์,หนุ่ม สมศักดิ์,เดอะวอยซ์3,เดอะวอยซ์ ซีซั่น3,สมศักดิ์ รินนายรักษ์,เดอะวอยซ์ไทยแลนด์ ซีซั่น3,thevoice3,thevoiceTH,หนุ่ม สมศักดิ์ รินนายรักษ์,โค้ชเจนนิเฟอร์ คิ้ม,ประกวดร้องเพลง,ทีมโค้ชคิ้ม,ข่าวบันเทิง,ไทยรัฐออนไลน์